**Részlet Rudolf Steiner: A világ rejtélye és az antropozófia című előadásából** (GA 54)

„Aki mélyebben belelát az emberek lelkébe, az tudja, hogy két különálló, egymástól teljesen különböző út vezet a háborúhoz. Az egyik az, amit mi ítélőképességnek és megértésnek nevezünk, amit mi idealizmusnak hívunk; a másik a vágy, az emberi hajlamok, az emberi szimpátiák és antipátiák. Sok minden más lenne a világban, ha minden további nélkül lehetne az étvágyat, a vágyakat és a szenvedélyeket a szív és az értelem elvei szerint szabályozni.

Ez nem lehetséges, de az emberiségben mindig is létezett ennek az ellenkezője. Amit a szenvedély akar, amit a vágy követel, azt az értelem megteremti számára, sőt a szív is álarcot teremt hozzá idealizmusával. És ha követjük az emberi fejlődés történetét, újra és újra feltehetjük a kérdést, amikor elveket látunk felragyogni itt vagy ott, idealizmust itt vagy ott: Milyen vágyak es szenvedélyek húzódnak meg a háttérben?”